Alenia G.222

Alenia G.222 je vojenské dvojmotorové dopravné lietadlo.

Vznik a vývoj 
Vznikol na základe požiadavky NATO zo začiatku 60. rokov 20. storočia na taktické transportné lietadlo s vlastnosťami STOL (skrátený vzlet a pristátie. Projektom sa zaoberala talianska firma Fiat, ktorá navrhla viacero nezvyčajných konštrukčných riešení. Najkonvenčnejší z týchto návrhov zaujal talianske ozbrojené sily a tie v roku 1968 objednali 2 prototypy G.222 bez pretlakovej kabíny a nákladného priestoru. Prvý z týchto prototypov po prvýkrát vzlietol v júli 1970. Verzie s pretlakovým trupom majú vynikajúce vzletové vlastnosti s krátkou vzletovou dráhou a sú schopné operovať z trávnatých a nespevnených plôch. Lietadlo má v zadnej časti trupu umiestnené nákladové vráta a integrovanú nakladaciu rampu. Výška stroja je na zemi nastaviteľná, pre lepšie manipulačné vlastnosti pri nakladaní alebo vykladaní.  V konečnom dôsledku bola do jeho výroby zapojená väčšina talianskych leteckých firiem, pričom od roku 1990 spadá jeho výroba pod kontrolu konzorcia firiem Alenia Aeronautica. Prvý sériový stroj po prvýkrát vzlietol koncom roka 1975 a dodávky tohto lietadla začali v roku 1976, pričom prvé objednané lietadlo bolo dodané do Dubaja. Veľkosť objednávky talianskym letectvom zahŕňala 46 ks v rôznych verziách, a ďalších 5 si objednalo talianske ministerstvo civilnej obrany.

Používatelia

Súčasní 

 Afganistan
 Afganské vzdušné sily
 Argentína
 Argentínske armádne letectvo
 Taliansko
 Talianske vzdušné sily
 Nigéria
 Nigérijské vzdušné sily zakúpili 5 strojov. 
 Peru
 Vzdušné sily Peru
 Thajsko
 Thajské vzdušné sily
 Tunisko
 Tuniské vzdušné sily
 USA
 USAF

Bývalí 
 Argentína
 Argentínske vzdušné sily
 Spojené Arabské emiráty
 Dubaj
 Líbya
 Líbyjské vzdušné sily obstarali 20 strojov G.222T s motormi Rolls-Royce Tyne MK 801, pričom 2 z nich vo verzii VIP.
 Somálsko
 Somálsky letecký zbor
 USA
 Armádne letectvo USA
 Venezuela
 Venezuelské vzdušné sily

Verzie 
 G.222VS - verzia pre elektronický boj, ktorá na palube nesie až 10-člennú posádku a zaznamenávaciu, detekčnú a spracovaciu aparatúru. Je rozoznateľná podľa dvoch antén na smerovom kormidle a pod nosom lietadla.
 G.222RM - verzia pre kalibráciu.
 G.222AA - verzia na hasenie požiarov s možnosťou rozprašovania vody alebo hasiacich chemikálií.
 C-27J - zdokonalená verzia základného modelu.

Bibliografia 
 March, Peter R.,Directory of military aircraft of the world, Cassel&Co, ISBN 1-85409-527-7

Technické údaje 
rozpätie: 28,70 m
dĺžka: 22,70 m
výška: 10,50 m
nosná plocha krídla: 82 m²
hmotnosť prázdneho lietadla: 15 700 kg
maximálna vzletová hmotnosť: 28 000 kg
motory: dva turbovrtuľové motory General Electric T64-GE-P4D s výkonom 2534 kW
počet členov osádky: 3-4

Výkon 
najvyššia rýchlosť: 540 km/h (vo výške 4575m)
dostup: 7600 m
maximálny dolet: 4000 km, pri plnom náklade 1259 km

Iné projekty 

G222
Talianske vojenské dopravné lietadlá
Letecké výhonky